ID-diefstal: Verdagte steel glo R4.5 miljoenEnigiemand wat weet wie die man is of waar hy hom bevind, word versoek om Du Plessis by 071 586 1123 te skakel. Martin du Plessis, ŉ privaatspeurder, is op soek na ŉ man wat glo weens ID-diefstal R4.5 miljoen van ŉ bekende sakeman in Johannesburg gesteel het. Weens die aard van die ondersoek mag die sakeman se identiteit nie bekend gemaak word nie. Du Plessis het Maandag aan Maroela Media gesê die sakeman se ID-boekie is gesteel of vervals, waarna die vermeende verdagte daarin kon slaag om op 18 Oktober geld uit sy trustrekening te onttrek. “Sedert die voorval plaasgevind het, het nog geen inligting oor die man se ware identiteit na vore gekom nie,” het Du Plessis gesê. Die man is glo deel van ŉ sindikaat wat aan talle soortgelyke sake verbind word. Enigiemand wat weet wie die man is of waar hy hom bevind, word versoek om Du Plessis by 071 586 1123 te skakel.